31991R2033
L 186/32
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 2033/91 НА КОМИСИЯТА
от 11 юли 1991 година
за изменение на Регламент (ЕИО) № 2077/85 относно подробни правила за прилагане на системата на помощи при производството за консерви от ананас
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 525/77 на Съвета от 14 март 1977 година за установяване на система на производствени помощи за консерви от ананас (1), последно изменен с Регламент (ЕИО) № 1699/85 (2), и по-специално член 8 от него,
като има предвид, че Регламент (ЕИО) № 2077/85 (3) на Комисията, последно изменен с Регламент (ЕИО) № 1559/91 (4), включва в определението за „консерви от ананас“, ползващи се от системата на помощи, продуктите, съдържащи като запълваща течност захарен сироп; като има предвид, че като се отчита последната произведена продукция от ананаси, консервирани в плодов сок, е уместно в определението „консерви от ананас“ да бъдат включени и тези продукти;
като има предвид, че мерките, предвидени в настоящия регламент, са в съответствие със становището на Управителния комитет за продуктите от преработени плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
В член 1, параграф 1 от Регламент (ЕИО) № 2077/85 се добавя следното изречение:
„Запълващата течност за продуктите, обхванати от кодове по КН ex 2008 20 91 и ex 2008 20 99, може също да се състои и от горепосочения захарен сироп и/или натурален плодов сок.“
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 11 юли 1991 година.